ครม.เห็นชอบตั้ง"อำพน"เป็นประธานบอร์ดธปท.
มติครม.ไฟเขียวตั้ง "อำพน"เป็นประธานบอร์ดธปท.
9 มิ.ย. 2558

มติครม.ไฟเขียวตั้ง "อำพน"เป็นประธานบอร์ดธปท.
ที่ประชุมคณะรัฐมนตรี(ครม.)วันนี้(9มิ.ย.)มีมติเห็นชอบให้แต่งตั้งนายอำพน กิตติอำพน เลขาธิการคณะรัฐมนตรี เป็นประธานคณะกรรมการธนาคารแห่งประเทศไทย(ธปท.) ต่ออีกวาระหนึ่ง หลังจากนายอำพน ได้ดำรงตำแหน่งประธานกรรมการคณะกรรมการ ธปท. มาตั้งแต่วันที่ 2 ก.ย. 2556 และครบวาระลงตามกำหนดเมื่อวันที่ 31 พ.ค. 2558  
ทั้งนี้ ม.ร.ว.ปรีดิยาธร เทวกุล รองนายกรัฐมนตรี ด้านเศรษฐกิจ ได้เห็นชอบให้นำเรื่องดังกล่าวและให้กระทรวงการคลังเสนอ ครม. เพื่ออนุมัติต่อไป
ขณะที่กระทรวงการคลังรายงานว่า นายอำพน เป็นคนมีความสามารถและประสบการณ์ด้านการเงินการคลังในประเทศและต่างประเทศเป็นอย่างดี และมีคุณสมบัติตามที่กฎหมายกำหนด และเพื่อให้คณะกรรมการ ธปท.มีองค์ประกอบครบถ้วน กระทรวงการคลังจึงเห็นควรเสนอให้ที่ประชุม ครม.พิจารณาให้ความเห็นชอบ